Ιωάννης Σβορώνος

Ο **Ιωάννης Ν. Σβορώνος** (27 Απριλίου 1863 – 7 Σεπτεμβρίου 1922) ήταν διαπρεπής Έλληνας νομισματολόγος και αρχαιολόγος του 19ου αιώνα.

## Βιογραφία
Γεννήθηκε στις 15 / 27 Απριλίου του 1863 στη Μύκονο. Μετά τις γυμνασιακές του σπουδές γράφτηκε αρχικά στη νομική σχολή του Πανεπιστημίου Αθηνών την οποία και εγκατέλειψε προκειμένου να επιδοθεί στη νομισματολογία και αργότερα αρχαιολογία. Σπούδασε με υποτροφία της Κυβερνήσεως νομισματική (1883-1887) στο Βερολίνο, Λονδίνο και Παρίσι. Δημοσίευσε το 1890 το πρώτο του σύγγραμμα *Numismatique de la Crete ancienne*, το οποίο και βραβεύτηκε από τη Γαλλική Ακαδημία, όπου και προσελήφθη αμέσως προκειμένου να βοηθήσει στην σύνταξη του *"Corpus numorum"*. Επιστρέφοντας στην Ελλάδα διορίστηκε νομισματογνώμονας του Νομισματικού Μουσείου Αθηνών όπου και εργάστηκε σ' αυτό μέχρι τον θάνατό του. Αργότερα, το 1899, ανέλαβε διευθυντής του Νομισματικού Μουσείου. Το 1918 εκλέχθηκε καθηγητής της Νομισματικής, μετρολογίας και σφραγιδολογίας στο Πανεπιστήμιο της Αθήνας, θέση που διατήρησε μέχρι το 1920. Συντέλεσε σημαντικά στην μελέτη του Μηχανισμού των Αντικυθήρων, εκδίδοντας ένα τεράστιο έργο με όλα τα ευρήματα του τεράστιου ναυαγίου. Διετέλεσε πρόεδρος του Αρχαιολογικού Συμβουλίου του Κράτους.

Ίδρυσε και διεύθυνε τη *Διεθνή Εφημερίδα της Νομισματικής Αρχαιολογίας* (*Journal International d’Archéologie Numismatique*). Βραβεύτηκε από την Γαλλική Ακαδημία των Επιγραφών. Ακόμη, έλαβε το χρυσό μετάλλιο της Βασιλικής Νομισματικής Εταιρείας του Λονδίνου το 1914 και το βραβείο Χάντιγκτον της Αμερικανικής Νομισματικής Εταιρείας το 1921.

Απεβίωσε στην Αθήνα στις 25 Αυγούστου / 7 Σεπτεμβρίου 1922.

## Ενδεικτική εργογραφία
* *[http://anemi.lib.uoc.gr/metadata/0/8/5/metadata-462-0000075.tkl Der athenische Volkskalender]* [offprint] / von J.N. Svoronos. Athen: Barth und von Hirst, 1899.
* *Les Nouveaux timbres-poste de l'ile de Crete et le modeles de monnaies antiques*. La Canee: Imprimerie du Gouvernement Cretois, 1905.
* *[http://anemi.lib.uoc.gr/metadata/3/8/5/metadata-306-0000003.tkl Numismatique de la Crete ancienne: accompagnee de l'histoire, la geographie et la mythologie de l'ile / Ouvrage recompense par l'Academie des inscriptions et belles-lettres]* (Paris) et pub. aux frais de l'Assemblee des Cretois, Macon: Impr. Protat freres, 1890.
* *[http://anemi.lib.uoc.gr/metadata/c/b/4/metadata-141-0000285.tkl Βυζαντιακά νομισματικά ζητήματα : Μετά 70 εικόνων* / υπό Ιω. Ν. Σβορώνου]. Αθήναι: Barth και von Hirst Εκδόται, 1899.	
* *[http://anemi.lib.uoc.gr/metadata/8/5/4/metadata-184-0000061.tkl Ερμηνεία των μνημείων του Ελευσινιακού μυστικού κύκλου : και τοπογραφικά Ελευσίνος και Αθηνών]* / υπό Ιω. Ν. Σβορώνου.
* Ιωάννης Ν. Σβορώνος, *[http://anemi.lib.uoc.gr/metadata/3/8/3/metadata-0283745d34e11a4dc6d681431c27eaf0_1244727081.tkl Kαι πάλιν περί του πίνακος της Ναννίου]* [ανάτυπο]. Athènes: Beck et Barth. 	
* *[http://anemi.lib.uoc.gr/metadata/8/e/b/metadata-476-0000009.tkl Νομίσματα* &#91;ανάτυπο&#93; : Α΄.) *Αλεξανδρινά αστρονομικά*. Β΄.) *Απολλωνίας της εν Πόντω και της νήσου Πεπαρήθου]* / Ι.Ν. Σβορώνου. Athènes: Barth et von Hirst, éditeurs, [1899]. 	
* *[http://anemi.lib.uoc.gr/metadata/e/e/5/metadata-141-0000426.tkl Ο Λυκούργος και Αμβροσία]* [Ανάτυπο] / Ι. Ν. Σβορώνου, Athenes: Barth et von Hirst, 1898. 
* *Περί της σημασίας των νομισματικών τύπων των αρχαίων*. Σβορώνος, Ιωάννης Ν., [1895].
* *[http://anemi.lib.uoc.gr/metadata/d/c/0/metadata-141-0000425.tkl Περί των εισιτηρίων των αρχαίων]* / I. N. Σβορώνου. Εν Αθήναις]: [Βαρτ και Χιρστ], [1898]. 
* *[http://anemi.lib.uoc.gr/metadata/1/c/c/metadata-476-0000008.tkl Τις η νήσος «Συρίη» του Ομήρου]* (Συνέχεια και τέλος.) / Ι.Ν. Σβορώνου. Athènes: Barth et von Hirst, [1899]. 
* *[http://anemi.lib.uoc.gr/metadata/8/b/f/metadata-141-0000008.tkl Φως επί των αρχαιολογικών σκανδάλων]* / Υπό Ιωάννου Ν. Σβορώνου. Αθήνησιν: Εκ του Τυπογραφείου των Αδελφών Περρή, 1896. 
* *[http://anemi.lib.uoc.gr/metadata/1/b/d/metadata-476-0000006.tkl Χρυσά νομίσματα και εικόνες των βασιλισσών της Αιγύπτου]* [ανάτυπο] / Ι.Ν. Σβορώνου. Athènes: Barth et von Hirst, [1899].
* Σβορώνος, I. 1903 *Ὁ* *Θησαυρὸς τῶν Ἀντικυθήρων*. Αθήνα.

## Παραπομπές


## Πηγές
* 

## Εξωτερικοί σύνδεσμοι
*Ιωάννης Σβορώνος στον ''Πανδέκτη'', του Εθνικού Ιδρύματος Ερευνών.

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες αρχαιολόγοι
Κατηγορία:Νομισματολόγοι
Κατηγορία:Παραλήπτες του Τάγματος του Γεωργίου Α΄